Lav et referat af nedenstående tekst:

Tekst:
Nordjyllands Politi har modtaget flere henvendelser fra folk, efter røveri mod Dagli´Brugsen i Tranum lørdag eftermiddag, men politiet søger fortsat vidner eller andre, der har kendskab til røveriet. - Vi har ikke anholdt nogen endnu, lyder det fra vagtchef hos Nordjyllands Politi, Bruno Brix. Politiet fik lørdag kort før klokken 16 en anmeldelse om røveri mod Dagli´Brugsen, hvor personalet blev truet med kniv til at udlevere et ukendt kontant pengebeløb til en foreløbig ukendt mand. Manden kom ind i forretningen og var maskeret med en hue, han var iført sort tøj, og ifølge politiets oplysninger forsvandt han løbende fra Dagli´ Brugsen efter røveriet. Han forsvandt i retning mod vandet. Manden beskrives som almindelig af bygning, mellem 175 og 180 cm høj og ifølge Nordjyllands Politi talte manden med mellemøstlig accent. Eneste særlig kendetegn er, at der på de sorte sko, han havde på, var hvid sål og muligvis et hvidt logo.

Referat:
Politiet søger fortsat vidner til røveri i Dagli´ Brugsen i Tranum.